Mario Balotelli

Mario Barwuah Balotelli (s. 12. elokuuta 1990 Palermo) on italialainen jalkapalloilija, joka edustaa arabiemiraattilaista Al-Ittifaqia. Hän on kotimaansa lisäksi pelannut aiemmin myös Englannissa, Ranskassa, Sveitsissä ja Turkissa sekä kuulunut Italian maajoukkueeseen. Pelipaikaltaan hän on hyökkääjä.

 Elämäkerta 
Balotelli syntyi Palermossa ghanalaisille maahanmuuttajille Thomas ja Rose Barwuah'lle. Perhe muutti pian Balotellin syntymän jälkeen Bagnolo Mellaan, Brescian maakuntaan. Balotellin ollessa 2-vuotias hänen vanhempansa antoivat poikansa Balotellin perheelle kasvatettavaksi, mikä hyväksyttiin laillisesti Brescian oikeudessa."Balotelli, il figlio campione che si è dimenticato di noi" 12.10.2008 Viitattu 10.12.2009 

Myöhemmin Balotelli syytti biologisia vanhempiaan maineenkipeiksi ja piti sitä ainoana syynä, jonka vuoksi he halusivat poikansa takaisin tämän tultua kuuluisaksi.Now I'm a Serie A star they want to come and find me – Inter star Balotelli accuses biological parents of glory hunting Daily Mail 11.6.2008 Viitattu 10.12.2009  Italian lain mukaan Balotelli sai hakea Italian kansalaisuutta vasta 18 vuoden ikäisenä, koska hänen adoptiostaan ei tehty virallista dokumenttia.Inter's Balotelli gets Italian citizenship Italymag.co.uk 15.8.2008 Viitattu 10.12.2009  Lopulta Balotellille myönnettiin Italian kansalaisuus 13. elokuuta 2008.Casiraghi: "Occhio a Messi noi partiamo da Nocerino" La Gazzetta 16.5.2008 Viitattu 11.6.2012 

 Seurajoukkueura 
 Juniorivuodet 
Balotelli aloitti jalkapalloilun Mompianon seurakuntajoukkueessa Brescian maakunnassa.Biografia ufficiale  mariobalotelli.it Viitattu 11.6.2012  Sittemmin hän siirtyi pelaamaan San Bartolomeon piirijoukkueeseen.Balotelli, ecco l' Italia che verrà Ci serve la sua classe multietnica la Repubblica 7.9.2008 Viitattu 11.6.2012  Vuonna 2001 Balotelli siirtyi Lumezzanen junioreihin, jossa hän pelasi aina vuoteen 2005 saakka.

 Lumezzane 
Balotellin ura alkoi Lumezzanessa Serie C1 -tasolla hänen noustuaan edustusjoukkueeseen kaudeksi 2005–2006. Hän pelasi ensimmäisen ottelunsa 2. huhtikuuta 2006 Padovaa vastaan.Lumezzane president a little bitter about Balotelli  italy.theoffside.com 15.8.2008 Viitattu 11.6.2012  Myöhemmin samana vuonna Balotelli sai tilaisuuden koe-esiintyä Barcelonan akatemiassa ja saada mahdollinen siirto joukkueeseen, mutta hänen agenttinsa rahanahneuden vuoksi siirto ei toteutunut.Inter, Balotelli poteva firmare per il Barça TuttoMercatoWeb 24.11.2009 Viitattu 11.6.2012  Balotelli pelasi kauden aikana Lumezzanessa kaksi ottelua.MARIO BALOTELLI BARWUAH campionatoprimavera Viitattu 11.6.2012 

 Internazionale 
 2006–2007 
31. elokuuta 2006 Internazionale teki alustavan lainasopimuksen Balotellin kanssa, sekä samalla option ostaa pelaaja lainasopimuksen jälkeen.Balotelli, il bimbo prodigio che piace al Barça mariobalotelli.it Viitattu 11.6.2012  Myös Fiorentina, Chelsea, Liverpool ja Tottenham esittivät tarjouksensa, mutta Balotelli siirtyi Internazionaleen. Balotelli pelasi aluksi Internazionalen nuorten joukkueessa, jonka kanssa hän voitti Italian nuorten mestaruuden kaudella 2006–2007.

 2007–2008 
Kaudella 2007–2008 Internazionalen valmentaja Roberto Mancini nosti Balotellin edustukseen ja hän pelasi ensimmäisen ottelunsa Serie A:ssa 16. joulukuuta 2007 Cagliaria vastaan.Cagliari v Internazionale ESPN Soccernet 16.12.2007 Viitattu 11.6.2012  Kolme päivää myöhemmin Balotelli pääsi Italian cupin ottelussa avauskokoonpanoon Regginaa vastaan. Balotelli teki ottelussa kaksi maalia ja Internazionale voitti ottelun maalein 1–4.Match Reggina v Internazionale  ESPN Soccernet 19.12.2007 Viitattu 11.6.2012  Seuraavassa ottelussa Balotelli jäi vaihtopenkile Serie A:n ottelussa Sienaa vastaan. 30. tammikuuta 2008 hän pääsi avauskokoonpanoon Italian cupin neljännesvälierässä Juventusta vastaan. Balotelli teki ottelussa kaksi maalia ja 2–3-voittomaalin Internazionalelle.Match: Juventus v Internazionale ESPN Soccernet 30.1.2008 Viitattu 11.6.2012  Ensimmäisen maalinsa Serie A:ssa Balotelli teki Atalantaa vastaan 6. huhtikuuta 2008. Balotelli myös syötti ottelun avausmaalin, kun ottelu päättyi 0–2 Internazionalelle.Statistics: Atalanta v Internazionale ESPN Soccernet 6.4.2008 Viitattu 11.6.2012  Balotelli teki kauden aikana seitsemän maalia, joista neljä Italian cupissa. Balotelli oli voittamassa kauden päätteeksi Italian mestaruuden.

 2008–2009 
Kauden 2008–2009 Balotelli aloitti voittamalla Italian supercupin elokuussa 2008. Hän oli tehdä 2–1-voittomaalin Roomaa vastaan, mutta Dejan Stankovićin oman maalin myötä ottelu eteni rangaistuspotkukilpailuun, jonka Internazionale voitti maalein 6–5.Italy Super Cup Finals rsssf Viitattu 11.6.2012  Balotelli ei tehnyt ottelun jälkeen maalia ennen kuin 4. marraskuuta 2008 Mestarien liigan ottelussa Anorthosis Famagustaa vastaan. Balotelli teki avausmaalin ottelussa, joka päättyi 3–3.Match: Anorthosis Famagusta v Internazionale ESPN Soccernet 4.11.2008 Viitattu 11.6.2012  Maalin myötä hänestä tuli Interin nuorin pelaaja, joka on tehnyt maalin Mestarien liigassa.Cruz toglie l'Inter dai guai 3-3 con l'Anorthosis La gazzetta 4.11.2008 Viitattu 11.6.2012  Edellistä ennätystä piti hallussaan Obafemi Martins. Balotelli teki Serie A:ssa lopulta avausmaalinsa 21. helmikuuta 2009 Bolognaa vastaanMatch: Bologna v Internazionale  ESPN Soccernet 21.2.2009 Viitattu 11.6.2012  ja seuraavassa Serie A -ottelussaan kaksi maalia AS Romaa vastaan.Match: Internazionale v AS Roma ESPN Soccernet 1.3.2009 Viitattu 11.6.2012  Ottelun aikana hän sai kuulla rasistisia huutoja AS Roman kannattajilta ja näytti heille hiljentymisen merkkiä tehdessään maalin rangaistuspotkusta. Balotellia kuitenkin syytettiin maalin jälkeen epäkunnioitettavasta elekielestä Christian Panuccia kohtaan.Figc: deferiti Mourinho, De Rossi e Balotelli ESPN Soccernet 5.3.2009 Viitattu 11.6.2012  Myös Juventusta vastaan (19. huhtikuuta 2009) pelatussa ottelussa Balotelli joutui rasismin kohteeksi.Inter president chides Juve fans for racist chants  Reuters 20.4.2009 Viitattu 11.6.2012  Kauden päätteeksi Balotelli juhli uransa toista Italian mestaruutta. Hän pelasi yhteensä 22 ottelua Serie A:ssa, joissa hän teki kahdeksan maalia.

 2009–2010 
pienoiskuva|Mario Balotelli (oik.) ja Zlatan Ibrahimović vuonna 2009.
Kaudella 2009–2010 Balotelli teki avausmaalinsa 17. lokakuuta 2009 Genoaa vastaan Serie A:ssa.Match: Genoa v Internazionale  ESPN Soccernet 17.10.2009 Viitattu 12.6.2012 Inter monumentale Cinquina al Genoa La Gazzetta 17.10.2009 Viitattu 12.6.2012  Kaksi ottelua myöhemmin hän teki kaksi maalia Palermoa vastaan.Match: Internazionale v Palermo ESPN Soccernet 29.10.2009 Viitattu 12.6.2012  29. syyskuuta 2009 Balotelli teki ensimmäisen maalinsa Mestarien liigassa Rubin Kazania vastaan. Maali syntyi vapaapotkusta, jonka hän laukoi 35 metristä maaliin.Inter vincente col Rubin: un 2-0 che vale gli ottavi Viola primi e nella storia il Giornale.it 29.9.2009 Viitattu 12.6.2012  Internazionale eteni lopulta lohkosta jatkoon ja kohtasi neljännesvälierissä Chelsean. Balotelli pelasi ensimmäisessä osaottelussa tultuaan vaihdosta kentälle. Internazionale voitti lopulta Chelsean yhteismaalein 3–1 ja sai vastaansa puolivälierissä TsSKA Moskovan. Balotelli pelasi kaksiosaisessa ottelussa jälkimmäisessä, jossa hän tuli vaihdosta kentälle. Internazionale voitti molemmat ottelut maalein 1–0 ja eteni välieriin Barcelonaa vastaan. Balotelli oli mukana molemmissa otteluissa vaihtopelaajan roolissa. Ensimmäisessä ottelussa hän pääsi vaihdosta kentälle Diego Militon tilalle. Ottelun jälkeen Balotelli aiheutti kuitenkin hämminkiä, kun hän heitti pelipaitansa suutuspäissään maahan riideltyään valmentaja Jose Mourinhon kanssa, sekä oltuaan tyytymätön kannattajiensa buuaksille.Inter round on Balotelli skysports 21.4.2010 Viitattu 12.6.2012  Internazionale 3–1 voitosta huolimatta Marco Materazzi oli Zlatan Ibrahimovicin mukaan käynyt Balotellin kimppuun. Toisessa ottelussa Balotelli istui koko ottelun vaihtopenkillä, sekä myös sen jälkeen olleen Serie A ottelun Laziota vastaan. Balotelli pääsi lopulta pelaamaan Italian cupin loppuottelussa AS Romaa vastaan, jossa hän loukkasi jalkansa Francesco Tottin potkaistua häntä takaa päin. Tottille langetettiin rikkeestä neljän ottelun pelikielto.Napolitano sul calcio di Totti "È una cosa inconsulta" La Gazzetta 7.5.2010 Viitattu 12.6.2012  Ottelu päättyi lopulta Internazionalen 1–0 voittoon ja cupin mestaruuteen. Balotelli pelasi vielä kaksi ottelua Serie A:ssa ja teki Internazionalen paidassa viimeisen maalinsa Chievoa vastaan.Match: Internazionale v Chievo Verona ESPN Soccernet 9.5.2010 Viitattu 12.6.2012  Kauden päätteeksi Balotelli juhli urallaan kolmatta kertaa Italian mestaruutta. Hän oli myös mukana Mestarien liigan loppuottelussa Bayern Münchenia vastaan, mutta ei päässyt ottelussa kentälle, kun Internazionale voitti Mestarien liigan maalein 0–2.Match: Bayern Munich v Internazionale ESPN Soccernet 22.5.2010 Viitattu 12.6.2012  Balotelli pelasi kauden aikana yhteensä neljäkymmentä ottelua ja teki niissä yksitoista maalia. Mario Balotelli  inter.it Viitattu 12.6.2012 

 Manchester City 
 2010–2011 
13. elokuuta 2010 hän siirtyi englantilaisseura Manchester Cityyn arviolta noin 30 miljoonan euron siirtokorvauksella.Balotelli signs for City  Manchester City FC. Viitattu 13.8.2010.Mario Balotelli Completes €30 Million Move From Inter To Manchester City Goal. Viitattu 13.8.2010. Balotelli onnistui maalinteossa City-debyytissään, kun hän tuli vaihdosta kentälle ja teki ottelun ainoan maalin FC Timișoaraa vastaan Eurooppa-liigan ottelussa.http://news.bbc.co.uk/sport2/hi/football/europe/8924265.stm Viitattu 2.7.2012 Uransa ensimmäiset Valioliiga-maalinsa Balotelli teki 7. marraskuuta pelatussa ottelussa West Bromwichia vastaan.http://news.bbc.co.uk/sport2/hi/football/eng_prem/9150046.stm Viitattu 2.7.2012 Samassa ottelussa Balotelli sai myös punaisen kortin, kun hän otti yhteen Youssuf Mulumbun kanssa.http://news.bbc.co.uk/sport2/hi/football/teams/m/man_city/9165018.stm Viitattu 2.7.2012 Balotelli teki kaksi maalia Eurooppa-liigan lohkovaiheen ottelussa FC Red Bull Salzburgia vastaan.http://news.bbc.co.uk/sport2/hi/football/europe/9243656.stm Viitattu 2.7.2012 City-uransa ensimmäisen hattutempun Balotelli teki 28. joulukuuta, kun City kaatoi Aston Villan 4–0 lukemin.http://news.bbc.co.uk/sport2/hi/football/eng_prem/9317212.stm Viitattu 2.7.2012 Kauden viimeiseksi jääneen Valioliiga-maalinsa Balotelli teki Fulhamin verkkoon 27. helmikuuta. FA-cupin finaalissa Balotelli valittiin kentän parhaaksi pelaajaksi, kun City kaatoi Stoken 1–0 ja voitti ensimmäisen pokaalinsa 35 vuoteen.http://www.independent.co.uk/sport/football/fa-league-cups/tour233-brings-citys-long-wait-to-an-end-2284317.html Viitattu 2.7.2012

 2011–2012 
Kauden 2011–2012 Balotelli aloitti viimeistelemällä Cityn toisen maalin 2–0 voitossa Birminghamista Englannin liigacupissa.http://www.bbc.co.uk/sport/0/football/14910208 Viitattu 2.7.2012 Tämän jälkeen hän osui Evertonia vastaan Cityn 2–0 voitossa.https://archive.today/20130502140245/http://www.worldfootball.net/spielbericht/premier-league-2011-2012-manchester-city-everton-fc/ Viitattu 2.7.2012 Seuraavassa pelissä Blackburnia vastaan Balotelli pääsi avaukseen ja teki Cityn 2–0 maalin, kun City voitti murskaavasti 0–4.http://www.bbc.co.uk/sport/0/football/15045624 Viitattu 2.7.2012 Balotelli jatkoi maaliputkeaan Aston Villaa vastaan, kun hän teki 1–0 maalin Cityn 4–1 voitossa.http://www.bbc.co.uk/sport/0/football/15225816 Viitattu 2.7.2012 Hurjaan vireeseen äitynyt nuori italialainen oli avauksessa myös 23. lokakuuta, kun City kohtasi Manchester Unitedin Old Traffordilla. Balotellin maalien tehtailu jatkui nyt jo neljännessä Valioliiga-ottelussa peräkkäin, kun hän laukoi 22 minuutin pelin jälkeen pallon millintarkasti Unitedin maaliin. Maalia tuulettaessaan hän nosti pelipaitansa ylös ja paljasti t-paidassaan olleen tekstin "Why always me?" http://www.dailymail.co.uk/sport/football/article-2052949/Mario-Balotelli-explains-Why-Always-Me-shirt.html Viitattu 2.7.2012 Balotelli teki myös Cityn 2–0 maalin ja hankki United-toppari Jonny Evansille punaisen kortin toisen jakson alussa. City voitti lopulta murskaavasti 1–6.http://www.bbc.co.uk/sport/0/football/15325536 Viitattu 2.7.2012

Mestareiden liiga -debyyttinsä City-paidassa Balotelli teki 2. marraskuuta, kun manchesterilaiset kohtasivat Villarrealin. Balotelli viimeisteli Cityn 0–2 maalin rangaistuspotkusta ja lopulta City voitti luvuin 0–3.http://www.bbc.co.uk/sport/0/football/15457098 Viitattu 2.7.2012 27. marraskuuta Balotelli tuli vaihdosta kentälle Liverpoolia vastaan ja sai kahden keltaisen kortin myötä ulosajon.http://www.dailymail.co.uk/sport/football/article-2066809/Liverpool-1-Manchester-City-1-Joleon-Lescott-goal-denies-City-victory.html Viitattu 2.7.2012 3. joulukuuta Balotelli tuli niin ikään vaihdosta kentälle Norwichia vastaan ja viimeisteli Cityn 4–1 maalin olkapäällään maaliviivalta.http://www.guardian.co.uk/football/2011/dec/05/manchester-city-norwich-record-start Viitattu 2.7.2012 Balotelli oli avauksessa, kun City kohtasi Chelsean Stamford Bridgella 12. joulukuuta. Nuori italialainen vei Cityn 0–1 johtoon jo kahden minuutin pelin jälkeen, mutta manchesterilaiset kokivat kauden ensimmäisen tappionsa, kun Chelsea voitti lopulta 2–1.http://news.bbc.co.uk/sport2/hi/football/9660507.stm Viitattu 2.7.2012

22. tammikuuta Balotelli tuli vaihdosta kentälle Tottenhamia vastaan ja astui Scott Parkerin päälle, josta pelin jälkeen seurasi neljän ottelun pelikielto.http://www.bbc.co.uk/sport/0/football/16693521 Viitattu 2.7.2012 Howard Webb ei kuitenkaan pelin aikana nähnyt Balotellin tallomista, joten Balotelli sai jatkaa pelin loppuun. Balotelli pääsi iskemään kauden yhdeksännen valioliigamaalinsa tärkeään paikkaan, kun Ledley King kaatoi hänet lisäajalla ja seurauksena oli rangaistuspotku. Balotelli laukoi pallon kylmähermoisesti Brad Friedelin ulottumattomiin ja City voitti 3–2.http://news.bbc.co.uk/sport2/hi/football/eng_prem/16565416.stm Viitattu 2.7.2012 21-vuotias italialainen palasi avauskokoonpanoon 25. helmikuuta, vapauduttuaan neljän ottelun pelikiellosta. Balotelli teki ottelun voittomaaliksi jääneen 1–0 osuman, jonka jälkeen hän paljasti pelipaitansa alta tekstin "Raffaella ti amo".http://www.dailymail.co.uk/sport/football/article-2106527/Mario-Balotelli-reveals-I-love-T-shirt-girlfriend-Raffaella-Fico.html Viitattu 2.7.2012http://www.bbc.co.uk/sport/0/football/17093495 Viitattu 2.7.2012 Avauskokoonpanossa Balotelli oli myös Boltonia vastaan 3. maaliskuuta ja teki Cityn 2–0 maalin.http://www.bbc.co.uk/sport/0/football/17163050 Viitattu 2.7.2012 31. maaliskuuta Balotelli oli avauksessa Sunderlandia vastaan ja teki Cityn 1–1 tasoitusmaalin rankkarista. Mestaruudesta Manchester Unitedin kanssa rajusti taistellut City joutui vaikeuksiin, kun Sunderland siirtyi jo 1–3 johtoon, mutta Balotelli kavensi kaukolaukauksellaan pelin 2–3 lukemiin. City nousi lopulta tasatulokseen, kun Aleksandar Kolarov tasoitti pelin 86 minuutin kohdalla.http://uk.eurosport.yahoo.com/31032012/2/mancini-nearly-took-balotelli-five-minutes.html Viitattu 2.7.2012

Myös Cityn seuraavassa pelissä Balotelli oli avauksessa, kun joukkue kohtasi Emirates Stadiumilla Arsenalin. Balotelli lensi kentältä kahden keltaisen myötä ja Cityn mestaruusmahdollisuudet näyttivät menneen, kun Arsenal otti 1–0 voiton Mikel Artetan maalilla.http://www.guardian.co.uk/football/2012/apr/08/arsenal-manchester-city-premier-league Viitattu 2.7.2012 Balotelli sai kauden toisen punaisen korttinsa myötä kolmen ottelun pelikiellon ja City-manageri Roberto Mancinin kärsivällisyys alkoi olla loppu.http://www.bbc.co.uk/sport/0/football/17670740 Viitattu 2.7.2012 Mancini sanoi pelin jälkeen, että Balotelli ei tule enää kauden aikana pelaamaan City-paidassa ja että hänet tullaan myymään pois.http://www.guardian.co.uk/football/2012/apr/08/mario-balotelli-manchester-city-mancini Viitattu 2.7.2012 Mancini kuitenkin pyörsi sanansa kauden viimeisessä ottelussa, jossa City kohtasi Queens Park Rangersin. Cityn viiden ottelun voittoputki oli nostanut sen tasapisteisiin Unitedin kanssa ja voitolla City olisi mestari paremmalla maalierolla. Balotelli tuli kentälle 75 minuutin pelin jälkeen, kun City oli hurjasta pyörityksestään huolimatta 1–2 tappiolla. Balotellilla oli paikka tasoittaa peli aivan varsinaisen peliajan lopussa, mutta QPR-maalivahti Paddy Kenny torjui italialaisen puskun. City kuitenkin tasoitti pelin lisäajan toisella minuutilla Edin Džekon maalilla ja lisäajan neljännellä minuutilla Balotelli onnistui kaaduttuuankin pelaamaan pallon Sergio Agüerolle, joka laukoi pallon verkkoon ja Cityn mestaruuteen 44 vuoden tauon jälkeen.http://www.bbc.co.uk/sport/0/football/17973148 Viitattu 2.7.2012

 Milan 
 2012–2013 
Balotelli palasi takaisin Italiaan 29. tammikuuta 2013 siirryttyään AC Milaniin 22 miljoonan euron siirtokorvauksella. Sopimus on 4,5-vuotinen.AC Milan agree deal to sign Manchester City striker bbc.co.uk 29. tammikuuta 2013.  Viitattu 27.5.2013. Loppukaudella Milanissa hän teki 12 maalia kolmessatoista ottelussa.Performance data for season 2012/13 transfermarkt.co.uk  Viitattu 28.12.2013.

Hän onnistui heti Milan-debyytissään 2–1-voitossa Udineseä vastaan kahdesti maalinteossa.Balotelli loistovireessä Milan-debyytissään yle.fi Viitattu 27.5.2013. Hän teki maalit myös seuraavissa otteluissa Cagliaria sekä Parmaa vastaan.Match report Cagliari Calcio - AC Milan transfermarkt.co.uk  (10.2.2013) Viitattu 28.12.2013.Match report AC Milan - Parma FC transfermarkt.co.uk  (15.2.2013) Viitattu 28.12.2013. 8. maaliskuuta 2013 Balotelli teki jälleen maalin 2–0-voitossa Genoasta ja 17. maaliskuuta hän teki Milanin molemmat maalit 2–0-voitossa Palermosta.Match report Genoa CFC - AC Milan transfermarkt.co.uk  (8.3.2013) Viitattu 28.12.2013.Match report AC Milan - US Palermo transfermarkt.co.uk  (17.3.2013) Viitattu 28.12.2013. 7. huhtikuuta pelatussa ottelussa Fiorentinaa vastaan Balotellin todettiin solvanneen tuomaria ottelun loppuhetkillä ja hän sai kolmen ottelun pelikiellon.Balotelli solvasi tuomaria - pelikieltoa rapsahti yle.fi (9.4.2013) Viitattu 28.12.2013. Tämä ei kuitenkaan hidastanut Balotellin maalitahtia, kun hän teki pelikiellon jälkeen kolmessa peräkkäisessä ottelussa maalin. Balotelli teki maalin myös kauden päätösottelussa AC Sienaa vastaan tasoittaen ottelun 1–1:een ottelun 84. minuutilla. Ottelu päättyi lopulta Milanin 2–1-voittoon Philippe Mexèsin tehdessä 2–1-voittomaalin kolme minuuttia myöhemmin.Match report AC Siena - AC Milan transfermarkt.co.uk  (19.5.2013) Viitattu 28.12.2013.

 2013–2014 
Kauden 2013–14 avausmaalin Balotelli teki 1. syyskuuta 3–1-voitossa Cagliarista.Match report AC Milan - Cagliari Calcio transfermarkt.co.uk  (1.9.2013) Viitattu 28.12.2013. 14. syyskuuta pelatussa ottelussa Torinoa vastaan hän teki maalin tasoittaen ottelun 2–2:een lisäajan seitsemännellä minuutilla.Match report Torino FC - AC Milan transfermarkt.co.uk  (14.9.2013) Viitattu 28.12.2013. 22. syyskuuta Balotellilla oli varsin värikäs ottelu SSC Napolia vastaan: Balotelli teki maalin, epäonnistui rangaistuspotkussa ensimmäistä kertaa ammattilaisurallaan sekä sai punaisen kortin päätösvihellyksen jälkeen, josta hänelle tuli kolmen ottelun pelikielto.Balotellin synkän illan seuraus - lisää pelikieltoa yle.fi (23.9.2013) Viitattu 28.12.2013. Balotelli teki seuraavan maalinsa 1. joulukuuta Calcio Cataniaa vastaan vieden Milanin 2–1-johtoon 3–1-voittoon päättyneessä ottelussa.Match report Calcio Catania - AC Milan transfermarkt.co.uk  (1.12.2013) Viitattu 28.12.2013. Balotelli teki kaksi maalia 7. joulukuuta pelatussa 2–2-tasapelissä AS Livorno Calcion kanssa.Match report AS Livorno - AC Milan transfermarkt.co.uk  (7.12.2013) Viitattu 28.12.2013. 12. tammikuuta 2014 hän teki Milanin 2–0-maalin 3–4-tappiossa Sassuololle.Juventuksen lainateini shokeerasi - Milan romahti painajaiseen yle.fi (12.1.2014) Viitattu 26.1.2014. Balotelli teki maalin myös seuraavassa ottelussa, 19. tammikuuta pelatussa 1–0-voitossa Hellas Veronalle.Seedorfin Milan-debyytti sujui voitokkaasti yle.fi (19.1.2014) Viitattu 26.1.2014. Hän teki maalin myös seuraavalla Serie A -kierroksella Cagliaria vastaan 2–1-vierasvoitossa.Seedorfille jo toinen Milan-voitto, Balotelli maalasi sportti.com  (26.1.2014) Viitattu 26.1.2014. Tämän jälkeen hän teki vielä viisi (5) maalia ja päätti kautensa 14 maaliin 30 liigapelissä.Performance data 2014 Transfermarkt.co.uk  Viitattu 25.8.2014.

25. elokuuta 2014 Englannin Valioliigan Liverpool varmisti Balotellin siirron seuraan.Reds complete Mario Balotelli deal LiverpoolFC.com  (25.8.2014) Viitattu 25.8.2014. Balotelli pelasi Milanin paidassa puolentoista vuoden aikana yhteensä 54 ottelua, joissa teki 30 maalia.

 Liverpool 
 2014–2015 
25. elokuuta Balotelli siirtyi englantilaiseen Liverpooliin monivuotisella sopimuksella. Siirtosumman on uutisoitu olleen 16 miljoonaa puntaa.BBC Sport – Mario Balotelli: Liverpool complete £16m transfer BBC  (25.8.2014) Viitattu 25.8.2014. Balotelli otti käyttöönsä numeron 45.Balotelli to wear No.45 at Liverpool LiverpoolFC.com  (25.8.2014) Viitattu 25.8.2014.

 Paluu Milaniin lainasopimuksella 
Balotelli palasi AC Milaniin 27. elokuuta 2015 vuoden pituisella lainasopimuksella. Hän teki kauden ensimmäisen maalinsa vapaapotkusta ottelussa Udinesea vastaan 22. syyskuuta 2015. Viikkoa myöhemmin hän sai nivusvamman ja joutui sivuun kolmeksi kuukaudeksi. Hän palasi kentälle 17. tammikuuta 2016 ottelussa Fiorentinaa vastaan. Balotellilla oli kauden päättyessä vain yksi maali 20 sarjaottelusta; Milan päätyi sarjataulukossa seitsemänneksi ja jäi ilman Eurooppa-liiga -paikkaa kolmatta kautta peräkkäin.

 Maajoukkueura 
pienoiskuva|Mario Balotelli Englanti–Italia -pelissä Jalkapallon EM-kisoissa 2012.
Balotelli sai ensimmäisen maajoukkuekutsunsa 7. elokuuta 2007 Ghanalta harjoitusotteluun Senegalia vastaan. Balotelli kuitenkin kieltäytyi kutsusta ja kertoi haluavansa edustaa Italiaa mikäli saisi tähän tilaisuuden.Balotelli rifiuta il Ghana Vuole la Nazionale azzurra La Gazzetta 18.2.2008 Viitattu 12.6.2012  29. elokuuta 2008 Balotelli sai kutsun Pierluigi Casiraghilta Italian alle 21-vuotiaiden maajoukkueeseen pelaamaan alle 21-vuotiaiden Euroopanmestaruuskisojen karsintoihin.Balotelli, sei azzurro! La Gazzetta 29.8.2008 Viitattu 12.6.2012  Balotelli pelasi ensimmäisen maaottelunsa alle 21-vuotiaissa 5. syyskuuta 2008 Kreikkaa vastaan ja teki myös ottelussa maalin. Ottelu päättyi 1–1. Balotelli valittiin myös vuoden 2009 EM-kilpailuihin, jossa hän teki Italian avausmaalin Ruotsia vastaan. Muutamaa minuuttia myöhemmin Balotelli sai kuitenkin ulosajon.Ten-Man Italy Defeat Sweden After Balotelli Sent Off Goal.com 19.6.2009 Viitattu 12.6.2012  Italia eteni aina välieriin saakka, jossa se hävisi Saksalle maalein 0–1.

Balotelli sai ensimmäisen kutsunsa Italian A-maajoukkueeseen 6. elokuuta 2010Italy turn to Balotelli, Cassano  FIFA 6.8.2010 Viitattu 12.6.2012  ja pelasi ensimmäisen maaottelunsa Italian paidassa 10. elokuuta 2010 harjoitusottelussa Norsunluurannikkoa vastaan.Italia sconfitta, ma il nuovo corso porta novità, qualità e impegno  figc 10.8.2010 Viitattu 12.6.2012  Noin vuotta myöhemmin Balotelli teki ensimmäisen maalinsa Italian paidassa Puolaa vastaan.Italy continue fine form against Poland UEFA 11.11.2011 Viitattu 12.6.2012 

Italian päävalmentaja Cesare Prandelli valitsi Balotellin Italian vuoden 2012 EM-kisajoukkueeseen. Balotelli oli Italian avauskokoonpanossa alkulohkon peleissä Espanjaa ja Kroatiaa vastaan, mutta ei onnistunut maalinteossa kummassakaan ottelussa. Alkulohkon päätöspelissä Balotelli tuli vaihdosta kentälle ja teki Italian jälkimmäisen maalin 2–0 voitossa Irlannista.http://www.guardian.co.uk/football/2012/jun/18/euro-2012-italy-ireland-live-mbm Viitattu 2.7.2012

Italia eteni puolivälieriin, jossa se sai vastaansa Englannin. Balotelli onnistui maalinteossa rangaistuspotkukilpailun ensimmäisenä laukojana ja lopulta Italia eteni välieriin.http://zeenews.india.com/sports/football/euro-cup-2012/euro-2012-italy-vs-england-as-it-happened_744438.html Viitattu 2.7.2012 Italiaa vastaan välierässä asettui Saksa, jota vastaan Balotelli iski kaksi maalia ensimmäisen jakson aikana. http://www.worldfootball.net/spielbericht/em-2012-in-polen-ukraine-halbfinale-deutschland-italien/  Viitattu 2.7.2012 Lopussa Saksa painosti kovasti, muttei onnistunut kääntämään ottelua voitokseen, lähinnä Italian maalivahdin Gianluigi Buffonin erinomaisten torjuntojen ansiosta. Italia voitti ottelun 2–1 ja eteni EM-finaalin.

Finaalissa Italia kohtasi Espanjan, hallitsevan Euroopan- ja maailmanmestarin. Espanja hallitsi ottelua vahvasti ja voitti EM-kultaa maalein 4–0. Italia saavutti näin ollen EM-hopeaa ja Balotelli saavutti samalla ensimmäisen arvokisamitalinsa. Ottelun jälkeen Balotelli syytti tappiosta Juventuksen pelaajia.

Balotelli oli Italian mukana kesän 2013 Maanosaliittojen cupissa.Barzagli in as Prandelli names Confeds squad  fifa.com  (3.6.2013) Viitattu 28.12.2013. Hän teki maalin Italian avausottelussa, pelatussa 2–1-voitossa Meksikosta, tehden ottelun voittomaalin 78. peliminuutilla.BBC Sport - Mexico 1-2 Italy bbc.com  (16.6.2013) Viitattu 28.12.2013. Seuraavassa ottelussa, 19. kesäkuuta pelatussa 4–3-voitossa Japanista, Balotelli vei Italian 3–2-johtoon joukkueen oltua ottelussa jo 0–2-tappiolla.BBC Sport - Italy 4-3 Japan bbc.com  (19.6.2013) Viitattu 28.12.2013.
Alkulohkon päätösottelussa Italia hävisi kisaisäntä Brasilialle 4–2. Balotelli sai ottelussa varoituksen, mikä oli hänen toinen keltainen korttinsa lohkovaiheessa. Näin ollen Balotelli oli sivussa välierästä Espanjaa vastaan.

Välierässä Balotellia tuurasi kärjessä Alberto Gilardino. Ottelu päättyi jatkoajan jälkeen maalittomana. Näin ollen finalisti ratkesi rangaistuspotkuilla, jotka Espanja voitti 7–6. Pronssiottelussa Balotelli palasi Italian kokoonpanoon. Italia voitti Uruguayn rangaistuspotkuilla, jatkoajan päätyttyä tasatilanteessa 2–2, maalivahti Buffonin torjuttua kolme Uruguayn yritystä. Italia voitti turnauksesta pronssia.

Balotelli valittiin Italian ykköshyökkääjäksi myös Brasilian MM-turnaukseen 2014. Balotelli onnistui maalinteossa heti Italian avausottelussa Englantia vastaan, 2–1 voitossa. Seuraavassa ottelussaan Italia kärsi 0–1 tappion kisojen yllättäjälle Costa Ricalle. Balotellilla oli ottelussa useita maalipaikkoja, muttei hän onnistunut maalinteossa. Alkulohkon viimeisestä ottelusta Uruguayta vastaan Italia tarvitsi tasapelin edetäkseen jatkopeleihin. Italia kuitenkin hävisi dramaattisen ottelun 0–1 ja putosi jatkosta jo alkulohkovaiheessa. 

Turnauksen jälkeen Balotelli sai valtavasti kritiikkiä tehottomuudestaan. Kävi myös ilmi että Balotellilla oli ollut riitoja Italian kokeneempien pelaajien kuten kapteeni Buffonin kanssa. Italiassa maan kansan sympatiat kääntyivät kokeneempien pelaajien puolelle. Balotelli sanoi kisojen jälkeen, että hänen mustat veljensä Afrikassa eivät ikinä olisi jättäneet häntä yhtä yksin kuin Italian joukkue. Myöhemmin Italian eronnut päävalmentaja Cesare Prandelli sanoi, että Balotellin valinta kisoihin oli hänen virheensä.

Balotelli palasi maajoukkueeseen lähes neljän vuoden tauon jälkeen toukokuussa 2018. Hän pelasi 36. A-maaottelunsa syyskuussa 2018. Hän on tehnyt 14 maaottelumaalia.Matches of M. Balotelli soccerway.com  Viitattu 14.12.2018.

 Maaottelumaalit 
Päivitetty 14.8.2015.
#PäivämääräPelipaikkaVastustajaTilanneLopputulosKilpailu111. marraskuuta 2011Wrocławin kaupunginstadion0 – 10 – 2Ystävyysottelu218. kesäkuuta 2012Poznańin kunnallisstadion Irlanti2 – 02 – 0EM-lopputurnaus328. kesäkuuta 2012 Varsovan kansallisstadionSaksa 0 – 11 – 2EM-lopputurnaus428. kesäkuuta 2012 Varsovan kansallisstadionSaksa 0 – 21 – 2EM-lopputurnaus516. lokakuuta 2012San Siro Tanska3 – 13 – 1MM-kisojen karsinta621. maaliskuuta 2013Stade de Genève Brasilia2 – 22 – 2Ystävyysottelu726. maaliskuuta 2013Ta' Qali Stadium Malta0 – 10 – 2MM-kisojen karsinta826. maaliskuuta 2013Ta' Qali Stadium Malta0 – 20 – 2MM-kisojen karsinta916. kesäkuuta 2013Maracanã Meksiko2 – 12 – 1Maanosaliittojen cup 20131019. kesäkuuta 2013Arena Pernambuco Japani3 – 24 – 3Maanosaliittojen cup 20131110. syyskuuta 2013Juventus Stadium Tšekki2 – 12 – 1MM-kisojen karsinta1215. lokakuuta 2013Stadio San Paolo Armenia2 – 22 – 2MM-kisojen karsinta1315. kesäkuuta 2014Arena Amazônia Englanti1 – 21 – 2MM-kilpailut1428. toukokuuta 2018Kybunpark Saudi-Arabia1 – 02 – 1Ystävyysottelu

 Julkisuuskuva 
Balotelli on tunnettu myös lehtien palstoilta, jonne hän on päätynyt useita kertoja muiden asioiden kuin vain jalkapallon takia. Balotellin tiedetään muun muassa yrittäneen murtautua brescialaiseen naisvankilaan veljensä kanssa lokakuussa 2010, mutta poliisi esti kaksikon yrityksen. Maaliskuussa 2011 Balotelli joutui maksamaan 100 000 dollarin edestä sakkoja, sillä tämä oli turhautunut kesken harjoitusten ja heitellyt tikkoja kohti Cityn nuorten joukkuetta. Saman vuoden lokakuussa 2011 Balotelli onnistui sytyttämään kylpyhuoneensa tuleen ikkunasta ammutuilla ilotulitteilla, jonka seurauksena paikalle piti kutsua poliisi sekä palokunta.

 Saavutukset 
Internazionale
Italian mestaruus: 2008, 2009, 2010
Italian supercup: 2008
Italian cup: 2010
Mestarien liiga: 2010

Manchester City FC
FA Cup: 2011
Englannin mestaruus: 2012
Community Shield: 2012

 Lähteet 

 Aiheesta muualla 
 Mario Balotellin virallinen sivusto 

Luokka:Italialaiset jalkapalloilijat
Luokka:Vuonna 1990 syntyneet
Luokka:Elävät henkilöt
Luokka:Seulonnan keskeiset artikkelit